《虎子》
宋代·刘攽

秦山十月朔风起，寒岩萧萧虎携子。樵苏绕山不敢采，赤豹黄罴相向死。

关西少年勇似飞，白羽利镞黄金机。解胸陷脰心应手，功名一决何辞危。

坐皮食肉已自快，况复猛毅充提携。雄姿英气实少并，不堪笼槛长羁縻。

至今求食每摇尾，摧刚远害诚其宜。君勿爱泽麋山鹿大如马，牙角虽具无能为。

阨穷隐约岂足讳，曾见白额跳踉时。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。